74 



4. MYRA-SYSSEL. 



For 35 Aar siden, da jeg lod anstille Undersøgelser om islandske 

 Fugle, ynglede der ingen Ørne i Mvra- Syssel, men de saas af 

 og til streife omkring. I Aar meddeles fra Hvitårsicmhrepp, at 

 det ikke vides, at Ørne nogensinde har ynglet der. Engang 

 imellem er der set en enkelt Ørn, men yderst sjældent i de sidste 

 20 Aar. 



Derimod har et Par Havørne indtil for faa Aar siden ynglet 

 paa den saakaldte Trold kirke paa Holtevardehede, en Fjeld- 

 klippe omtrent midt paa Heden. Om de yngler der endnu, vides 

 ikke med Vished, men der ses om Sommeren ofte Ørne ved 

 den østenfor liggende Hrutafjordsaa, og der menes, at de har 

 Hjemstavn paa førnævnte Fjeldklippe. 



5. SNÆFELLSNES- OG HNAPPADALS-SYSSEL. 



I Helgafellssveit ynglede omkring 1890 i det mindste 4 Par 

 Havørne aarlig. De 3 Reder var tilgængelige, og det blev anset 

 som en hellig Pligt at ødelægge dem. Det vides da heller ikke, 

 at der i de sidst forløbne 20 Aar har ynglet Ørne paa den Egn. 

 Man har ofte bemærket, at Ørne slog sig paa giftigt Aadsel, og 

 min Meddeler fandt engang 2 døde Ørne ved et saadant. 

 Engang fandt han 2 Ørne, der var saa syge af Gift, at han næsten 

 kunde tage dem med Hænderne. En anden Gang fangede han 

 en Ørn, der ligeledes var syg af Gift. Denne Ørn blev plejet 

 og kureret. Efter at den var bleven frisk, blev den sluppen løs 

 og var lykkelig ved sin Frihed. 



Tidligere har Rovfuglene været noget nærgaaende og skade- 

 lige for Beboerne ved Bredebugten, ved at slaa ned paa Faar 

 og Lam og vække Forstyrrelse i Ederfuglekolonierne m. m., 

 hvorfor der omkring 1890 af Beboerne ved Bredefjord blev 

 dannet et Selskab, »VargafélagiS«, med det Formaal at udrydde 

 alle skadelige Fugle, saasom Ørne, Falke, Kjover og Maager. 

 Blandt flere mindre Præmier betalte Selskabet saaledes 20 Kr. 

 for enhver skudt Ørn. Der var naturligvis flere, der fristedes af 

 en saa stor Belønning, og der blev da ogsaa skudt en Del Ørne. 

 Skøndt dette jo var en hurtigere og lidt mere human Maade at 

 udrydde Rovfuglene paa end ved den afskyelige Giftmetode, har det 

 sikkert ogsaa medvirket til, at Ørnene saa hurtigt aftog i Antal 

 og nu i de sidste Aartier saa sjældent ses omkring Bredefjord. 

 Maaske fortryder nu flere, at de i deres Ungdom har medvirket 



